ലെഫ്.കേണല് ഡാനിയേല് ജെ.രാജ് സാല്വേഷന് ആര്മി മുഖ്യകാര്യദര്ശി നെടുമങ്ങാട്: സാല്വേഷന് ആര്മി ഇന്ത്യാ സൗത്ത് വെസ്റ്റേണ് കേരള ടെറിട്ടറിയുടെ മുഖ്യ കാര്യദര്ശിയായി ചീഫ് സെക്രട്ടറി ലെഫ്.കേണല് ഡാനിയേല് ജെ.രാജിനെയും ലെഫ്.കേണല് രാജം ഡാനിയേല് വനിതാ ശുശ്രൂഷകളുടെ സംസ്ഥാന സെക്രട്ടറിയായും നിയമിച്ചു. തമിഴ്നാട് പുതുഗ്രാമം സ്വദേശിയായ ലെഫ്.കേണല് ഡാനിയേല് ജെ. രാജ് സാല്വേഷന് ആര്മിയുടെ കോര് ഓഫീസര്, യൂത്ത് മിനിസ്ട്രി, സോഷ്യല് സെക്രട്ടറി, ട്രെയിനിംഗ് കോളജ് പ്രിന്സിപ്പല്, ഡിവിഷണല് കമാന്ഡര് ,കോല്ക്കത്ത നാഷണല് ഓഫീസില് എക്സിക്യൂട്ടീവ് സെക്രട്ടറി, കമ്യൂണിക്കേഷന് ഓഫീസര്, ഇംഗ്ലീഷ് വാര് ക്രൈയുടെ എഡിറ്റര്, ശ്രീലങ്കയിലെ സൗത്ത് ഏഷ്യാ കോളജിന്റെ വൈസ് പ്രിന്സിപ്പല്, വെബ് മാനേജര്, എച്ച്ആര്ഡി സെക്രട്ടറി, കാന്ഡിഡേറ്റ് സെക്രട്ടറി, ലണ്ടനില് സാല്വേഷന് ആര്മിയുടെ അണ്ടര് സെക്രട്ടറി തുടങ്ങിയ ചുമതലകള് വഹിച്ചിട്ടുണ്ട്. ലെഫ്.കേണല് രാജം ഡാനിയേല് വിമന്സ് ഡിപ്പാര്ട്ട്മെന്റ്, ജൂണിയര് ഹോംലീഗ് എഡിറ്റര്, സ്പെഷല് പ്രോഗ്രാമുകളുടെ ഡയറക്ടര്, ഡിവിഷണല് വനിതാ ശുശ്രൂഷകളുടെ ഡയറക്ടര് എന്നീ നിലകളില് പ്രവര്ത്തിച്ചിട്ടുണ്ട്.മുഖ്യ കാര്യദര്ശിയായിരുന്ന ലെഫ്.കേണല് ജോഗീന്ദര് മസി വിരമിച്ച ഒഴിവിലേക്കാണ് നിയമനം. പുതിയ ചുമതല ഏറ്റെടുത്തവര്ക്ക് കവടിയാര് ഹെഡ്ക്വാര്ട്ടേഴ്സില് സ്വീകരണം നല്കി. സംസ്ഥാനധിപന് കേണല് ഡോ. ഗബ്രിയേല് ഐ.ക്രിസ്ത്യന് ഉദ്ഘാടനം ചെയ്തു.വനിതാ ശുശ്രൂഷകളുടെ സംസ്ഥാന പ്രസിഡന്റ് കേണല് ഇന്ദുമതി ക്രിസ്ത്യന്, ക്യാബിനറ്റ് സെക്രട്ടറിമാരായ ലെഫ്.കേണല് യോഹന്നാന് ജോസഫ്, ലെഫ്.കേണല് സജൂഡാനിയേല്, ലെഫ്.കേണല് ജേക്കബ് ജോസഫ്, നെയ്യാറ്റിന്കര ഡിവിഷണല് കമാന്ഡര് മേജര് ആര്.ക്രിസ്തുരാജ്, ലെഫ്.കേണല് മറിയക്കുട്ടി യോഹന്നാന്, മേജര് ഷേര്ളി മോസസ്, മേജര് വി.ബി. സൈലസ് എന്നിവര് പ്രസംഗിച്ചു.